વાંક દિગ્વિજયસિંહનો કાઢવામાં આવે છે, પણ તેની પાછળ કોંગ્રેસની પરંપરા પણ કામ કરતી હતી. ગોવામાં ચારવાર પ્રતાપસિંહ રાણે મુખ્યપ્રધાન તરીકે રહ્યા હતા. હવે તેમનો પુત્ર મુખ્યપ્રધાન બનવા માટે દાવો કરી રહ્યો હતો. આ દાવો ચાલે નહિ. આંધ્ર પ્રદેશમાં કોંગ્રેસને બેઠી કરનારા અને ફરી સત્તા અપાવનારા હતા રાજશેખર રેડ્ડી. તેમનું અચાનક અવસાન થયું ત્યારે તેમના પુત્ર જગનમોહન રેડ્ડીએ મુખ્યપ્રધાન બનવા માટે દાવો કર્યો હતો. કોંગ્રેસ પરંપરામાં આવો દાવો ચાલે નહિ. થયું એવું કે આગળ જતા આંધ્ર પ્રદેશમાંથી બે રાજ્યો બન્યા અને બંને રાજ્યોમાં કોંગ્રેસનું નામોનિશાન રહ્યું નથી. ગોવામાં પણ કદાચ એવું બનશે કે કોંગ્રેસનું નામોનિશાન નહિ રહે.